**ELŐTERJESZTÉS**

**a Jogi és Társadalmi Kapcsolatok Bizottsága 2019. februári ülésére**

**Javaslat a Szombathelyi Parkfenntartási Kft.-vel kötendő vállalkozási szerződés jóváhagyására**

Szombathely Megyei Jogú Város Önkormányzata 2014. január 7-én a Szombathelyi Parkfenntartási és Temetkezési Kft.-vel kötött vállalkozási szerződést a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások ellátására. A Vállalkozóval kötött szerződés 2018. december 31-ével lejárt.

Szombathely Megyei Jogú Város Közgyűlése a 334/2018.(XII.10.) Kgy. sz. határozatával jóváhagyta a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzésére vonatkozó, 5 éves időtartamra szóló szerződést a Szombathelyi Parkfenntartási Kft.-vel. Ugyanezen határozattal a Közgyűlés döntött a szükséges pénzügyi fedezet Szombathely Megyei Jogú Város Önkormányzata 2019-2023. évi költségvetési rendeletben történő biztosításáról.

A város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzésére kötendő vállalkozási szerződés e feladatok ellátására a 2019. évi költségvetés tervezet előzetes egyeztetése alapján 370 millió forint tervezhető, ezért a decemberi közgyűlési előterjesztés mellékletében szerepeltetett megállapodás tervezet módosítása szükséges.

A vállalkozási szerződés mellékleteit képező dokumentumok terjedelmükre való tekintettel csak elektronikusan kerülnek megküldésre. A dokumentumok elérhetők és letölthetők a [www.szombathely.hu](http://www.szombathely.hu) honlapon a „Közgyűlés / e-közgyűlés / 2019” menüpont alatt.

A fentieket figyelembe véve kérem a Tisztelt Bizottságot, hogy az előterjesztést megtárgyalni, és a határozati javaslatban foglaltak szerint dönteni szíveskedjék.

**Szombathely, 2019. február „ ”**

**(: Lakézi Gábor :)**

**osztályvezető**

**…./2019.(II. ....) JTKB számú határozat**

1. A Közgyűlés által 334/2018.(XII.10.) Kgy. számú határozattal elfogadott, a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzésére vonatkozó vállalkozási szerződés helyébe jelen előterjesztés mellékletét képező vállalkozási szerződés lép.

2. A Bizottság felhatalmazza a polgármestert a város tulajdonában álló zöldfelületi rendszerek fenntartására, valamint e feladatokhoz kapcsolódó egyéb szolgáltatások elvégzésére vonatkozó Vállalkozási szerződés aláírására.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(a végrehajtás előkészítéséért:

Lakézi Gábor, Városüzemeltetési Osztály vezetője

Stéger Gábor a Közgazdasági és Adóosztály vezetője

Kiss Dávid, a Szombathelyi Parkfenntartási Kft. ügyvezetője

**Határidő:** azonnal /az 1. pont vonatkozásában/

2019. március 15. /a 2. pont vonatkozásában/